Na osnovu člana 7. tačka b) i članova 36., 57. i 70. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 8/03, 13/03, 14/03, 9/05, 76/06 i 32/07) Upravno vijeće Centralne banke Bosne i Hercegovine, na 7. sjednici održanoj 10.7.2026. godine, donosi 


UPUTSTVO
o  dopunama Uputstva za rad po računu rezervi banaka


Član 1.
U Uputstvu za rad po računu rezervi banaka („Službeni glasnik BiH“, broj: 61/23)  u članu 6. tačke a) iza riječi ''banke'' dodaju se riječi ''u KM'' a daljnji tekst je nepromijenjen.

Iza tačke a) dodaje se nova tačka b) koja glasi:
''b) sa/na računa rezervi banke u KM na/sa račun u instant platnom sistemu Bosne i Hercegovine (skraćeno: IPS BiH).''.

Dosadašnje tačke b), c) i d) postaju tačke c), d) i e).


Član 2.
Iza člana 9. dodaje se član 9a. koji glasi:
''Član 9a.
[bookmark: _Hlk233377105](Prenos sredstava sa/na račun rezervi banke u KM na/sa račun u IPS BiH sistemu)
(1) Prenos sredstava sa/na račun rezervi banke u KM na/sa račun u IPS BiH sistemu može se vršiti svakog radnog dana Centralne banke u skladu s pravilima rada IPS BiH sistema.
(2) Zahtjev za prenos sredstava sa računa rezervi u KM banke na račun u IPS BiH sistemu banka podnosi na Obrascu 2, koji je sastavni dio ovog uputstva.
(3) Zahtjev iz stava (2) ovog člana, ovjeren pečatom i potpisan od strane ovlaštene osobe iz člana 4. ovog uputstva, dostavlja se nadležnoj organizacionoj jedinici Centralne banke u kojoj se vodi račun rezervi elektronskim putem.
(4) Prenos sredstava sa računa u IPS BiH sistemu na račun rezervi u KM banka vrši upućivanjem SWIFT poruke u IPS BiH sistem, čime se povećava stanje računa rezervi u KM. Izuzetno, u toku dana na način propisan pravilima rada IPS BiH sistema, prenos sredstava može izvršiti Centralna banka, na osnovu pisanog zahtjeva banke za povrat sredstava podnesenog nadležnoj organizacionoj jedinici Centralne banke.
(5) Sredstva koja se nalaze na računu IPS BiH sistema prema presjeku na kraju radnog dana BPRV-a u 16:00 sati se ne prenose na račun rezervi banke u KM, ali se uračunavaju u ukupna sredstva na računu rezervi u KM, za praćenje i obračun ispunjenja obavezne rezerve.''

Član 3.
U članu 15. tačke a) iza riječi ''BPRV-a'' dodaju se nove riječi ''i sa računa u IPS BiH sistemu''.

Član 4.
U članu 16. stava (1) tačke a) iza riječi ''BPRV-a'' dodaju se riječi ''i sa računa u IPS BiH sistemu''.



Član 5.
U članu 20. stav (1) iza riječi ''rezerve'' briše se veznik ''i'' i stavlja zarez, ostali dio teksta se nastavlja do tačke koja se briše i dodaju se riječi ''i račun banke u IPS BiH sistemu, uz prethodni prenos salda na račun rezervi banke u KM.''.

U stavu (2) iza riječi ''BPRV-a'' briše se tačka i dodaju riječi ''i račun banke u IPS BiH sistemu, uz prethodni prenos salda na račun rezervi banke u KM.''.

Član 6.
U članu 22. iza stava (3) dodaje se novi stav (4) koji glasi:

''4) Banka kojoj je izdata dozvola za rad na osnovu statusnih promjena banke određenih entitetskim zakonima o bankama, može zahtijevati zadržavanje postojećeg računa u IPS BiH sistemu banke koja je subjekt statusne promjene.''.

Dosadašnji stavovi (4), (5), (6) i (7) postaju stavovi (5), (6), (7) i (8).

U dosadašnjem stavu (5) koji postaje stav (6) ispred tačke a) dodaje se nova tačka a) koja glasi:

''a) saldo na računima u IPS BiH sistemu banaka koje se spajaju/pripajaju, prenijeti na njihove račune rezervi u KM''.

Dosadašnje tačke a), b) i c) postaju tačke b), c) i d).

U dosadašnjem stavu (6) koji postaje stav (7) ispred tačke a) dodaje se nova tačka a) koja glasi:

''a) saldo računa u IPS BiH sistemu banke koja se dijeli, odnosno čija imovina  i obaveze se odvajaju, prenijeti na njen račun rezervi u KM.''.

Dosadašnje tačke a) i b) postaje tačke b) i c).

Član 7.
(1) Ovo uputstvo stupa na snagu narednog dana od dana objavljivanja u „Službenom glasniku BiH“, a primjenjuje se od 20. 7. 2026. godine.
(2) Ovo uputstvo će se objaviti i u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

OBRAZAC 2


________________________________________________________________
Naziv nadležne organizacione jedinice Centralne banke kojoj se zahtjev podnosi



Zahtjev za prenos sredstava s računa rezervi banke u KM na račun u IPS BiH sistemu



1. Naziv banke: 	


2. Zahtjev za izdvajanje:



a) Datum i vrijeme izdvajanja: 	

b) Iznos izdvajanja: 	



_______________________		___________________________
Datum podnošenja zahtjeva:	M.P.	Potpis ovlaštene osobe

